ຕຳຫຼວດ ອິສຣາແອລ ສັງຫານ ຜູ້ໂຈມຕີ​ ຢູ່ ເຈຣູຊາແລັມ
ອົງການຂ່າວເອພີ ລາຍງານວ່າ ເຫດຮ້າຍນີ້ເກີດຂຶ້ນ ໃນຂະນະທີ່ ກຳລັງອິສຣາແອລ ພະຍາຍາມທີ່ຈະ ເຂົ້າໄປຄວບຄຸມ ຊາວໜຸ່ມປາແລສໄຕນ໌ ທີ່ກໍ່ຄວາມວຸ້ນວາຍ.
ຕຳຫຼວດອິສຣາແອລ ກ່າວວ່າ ຕົນໄດ້ຍິງຊາວປາແລສໄຕນ໌ຄົນ ນຶ່ງຕາຍຊຶ່ງຜູ້ກ່ຽວໄດ້ພະຍາຍາມທີ່ຈະແທງຕຳຫຼວດຢູ່ນະຄອນ ເຈຣູຊາແລັມ ໃນເຫດຮ້າຍຫລ້າສຸດ ຂອງຄວາມວຸ້ນວາຍ ທີ່ດຳ ເນີນມາເປັນເວລາສາມເດືອນແລ້ວນັ້ນ ໂຄສົກຍິງຄົນນຶ່ງຂອງຕຳຫຼວດ ກ່າວວ່າ ພວກຕຳຫຼວດໄດ້ເຂົ້າ ໄປໃກ້ໆຜູ້ຊາຍຄົນນີ້ ທີ່ເຂົາເຈົ້າເຫັນວ່າມີພຶດຕິການທີ່ໜ້າສົງ ໄສໃກ້ໆກັບເຂດເມືອງເກົ່າຂອງນະຄອນເຈຣູຊາແລັມ ໂຄສົກ ເວົ້າວ່າ ຜູ້ຊາຍຄົນນີ້ໄດ້ດຶງເອົາມີດອອກມາແລະກໍພະຍາຍາມ ທີ່ຈະແທງຕຳຫຼວດຄົນນຶ່ງຊຶ່ງໃນເວລາດຽວກັນຕຳຫຼວດກໍໄດ້ຍິງຜູ້ກ່ຽວຕາຍ ໃນວັນສຸກວານນີ້ ທະຫານອິສຣາແອລ ກໍໄດ້ຍິງແມ່ຍິງປາແລສໄຕນ໌ຄົນນຶ່ງຕາຍ ທີ່ເຂົາເຈົ້າກ່າວວ່າ ພວມຈະຂັບລົດເຂົ້າໄປອາລະວາດໃນບ້ານ Silwad ທີ່ຕັ້ງຢູ່ໃນເຂດຝັ່ງຕາເວັນຕົກຂອງແມ່ນ້ຳຈໍແດັນນັ້ນ ແລະຢູ່ທີ່ເຂດກາຊາ ກະຊວງສາທາລະນະສຸກຂອງປາແລສໄຕນ໌ ກ່າວວ່າ ຜູ້ຊາຍອາຍຸ 22 ປີຄົນນຶ່ງ ໄດ້ຖືກຍິງຕາຍໃນວັນສຸກວານນີ້ຂະນະທີ່ຕໍ່ສູ້ກັນ ກັບກຳລັງອິສຣາແອລ ໃກ້ໆບໍລິ ເວນຮົ້ວໃນເຂດຊາຍແດນ ໃນວັນພະຫັດຜ່ານມານີ້ກຳລັງຮັກສາຄວາມສະຫງົບຂອງອິສຣາແອລ ກໍໄດ້ຍິງສັງຫານຜູ້ ຕ້ອງສົງໄສຊາວປາແລສໄຕນ໌ 3 ຄົນ ໃນເຫດການ ໃຊ້ມີດແທງສອງບ່ອນ ຢູ່ທີ່ເຂດຝັ່ງຕາ ເວັນຕົກຂອງແມ່ນ້ຳຈໍແດັນ ມີຊາວອິສຣາແອລສາມຄົນບາດເຈັບໃນການເຫດໃຊ້ມີດແທງ ດັ່ງກ່າວ